209209যোগেশ কিশোৰ ফুকন
যোগেশ কিশোৰ ফুকন (জন্ম: ১ মাৰ্চ ১৯৫৬) একাধাৰে কবি, গীতিকাৰ, নাট্যকাৰ, প্ৰবন্ধ লেখক, সম্পাদক, শিক্ষাবিদ অনাতাঁৰ শিল্পী হিচাপে স্বীকৃতিপ্ৰাপ্ত যোগেশ কিশোৰ ফুকন সাম্প্ৰতিক অসমীয়া সাহিত্যৰ এজন লেখত ল'বলগীয়া সাহিত্যিক 

 জন্ম আৰু ব্যক্তিগত জীৱন 
যোগেশ কিশোৰ ফুকনৰ জন্ম হয় ১৯৫৬ চনৰ ১ মাৰ্চ তাৰিখে শিৱসাগৰ জিলাৰ আমগুৰিৰ চাৰিং দেওধাই গাঁৱত তেওঁৰ পিতৃ নাম ভদ্ৰেশ্বৰ ফুকন আৰু মাতৃৰ নাম লক্ষ্যপ্ৰভা ফুকন বৰ্তমান তেওঁ আমগুৰি নগৰৰ ৯নং ৱাৰ্ডৰ বাসিন্দা 

 শিক্ষা 
১৯৭৮ চনত যোগেশ কিশোৰ ফুকনে ডিব্ৰুগড় বিশ্ববিদ্যালয়ৰ অসমীয়া বিভাগৰ পৰা স্নাতোকোত্তৰ ডিগ্ৰী লাভ কৰে 

 কৰ্মজীৱন 
যোগেশ কিশোৰ ফুকনে ১৯৭৯ চনত আউনীআটী হেমচন্দ্ৰ দেৱ উচ্চতৰ মাধ্যমিক বিদ্যালয়, আমগুৰিত সহকাৰী শিক্ষক হিচাপে যোগদান কৰে পৰ্যায়ক্ৰমে তেওঁ ১৯৮৪ চনত বিষয় শিক্ষক আৰু ২০০৭ চনত অধ্যক্ষ হিচাপে নিযুক্ত হয় ২০১৬ চনৰ ৩১মাৰ্চ তাৰিখে কৰ্মজীৱনৰ পৰা অৱসৰ গ্ৰহণ কৰে 

 প্ৰকাশিত গ্ৰন্থ 
 মহেঞ্জোদাৰো (নাট্য সংকলন) 
 সেউজ বুলবুল (গীতৰ পুথি) 
 প্ৰতিটো দিনেই ক্ৰান্তিকাল (কবিতা পুথি) 
 সূৰ্য ৰমনধন্য উপত্যকা (কবিতা পুথি) 
 শিশুৰ চন্দ্ৰপ্ৰসাদ (শিশু পুথি) 
 গৌৰৱাস্পদ চন্দ্ৰ প্ৰসাদ শইকীয়া (গদ্যপুথি) 
 অনাবিল উপত্যকা, স্বপ্নিল ভাবনা (গদ্যপুথি) 
 আৱিৰ অনন্য (গদ্য পুথি) 
 কুঞ্জ কাননত কণ্ঠপৰী বুলবুল (গীতৰ পুথি)

 প্ৰচাৰিত নাটিকা, নাটক আৰু আলেখ্য 
যোগেশ কিশোৰ ফুকনৰ খেৰসুতী নাটিকাখন অসমৰ বিভিন্ন নাট্য মঞ্চত প্ৰদৰ্শিত হৈছে তিলোত্তমা নামৰ গীতি নৃত্য নাটিকাখন ভ্ৰাম্যমাণ থিয়েটাৰ 'হেঙুল'ত মঞ্চায়ন হৈছে তেওঁ অন্য এখন গীতিনৃত্য নাটিকা অনন্ত ঋতুৰাজ দূৰদৰ্শন কেন্দ্ৰ গুৱাহাটী যোগে প্ৰচাৰিত হৈছে শাৰদী প্ৰকৃতিৰ বুকুত নামে আলেখ্য এখন আকাশবাণী যোৰহাট কেন্দ্ৰৰ দ্বাৰা প্ৰচাৰিত একাংকিকা মহেঞ্জোদাৰো বিভিন্ন নাট্য মঞ্চত প্ৰদৰ্শিত হৈ জনসমাদৰ লাভ কৰিছে 

 প্ৰাপ্ত সন্মান 
 ''প্ৰতিটো দিনেই ক্ৰান্তিকাল' কাব্যগ্ৰন্থৰ বাবে পথাৰ কবি ৰাম গগৈ ৰাজ্যিক বঁটা (১৯৯৮) 
 শিৱসাগৰ জিলা কৃতি শিক্ষক বঁটা (২০০৬) 
 ৰাজ্যিক কৃতি শিক্ষক বঁটা (২০১১) 
 সমতা সাহিত্য অকাডেমী ৰাষ্ট্ৰীয় বঁটা (২০১৬) 
 নৰ্থ ইষ্ট ষ্টাৰ বঁটা (২০২১) 
 ৰুচেংৰী সাংস্কৃতিক বঁটা (২০২১) 
 ৰামধেনু যুগৰ কবি বীৰেণ বৰগোহাঁই জিলা সাহিত্য বঁটা (২০২৩) 
 ড বাণীকান্ত কাকতি বিদ্যায়তনিক ৰাজ্যিক বঁটা (২০২৫)

 সামাজিক স্বীকৃতি 
 সৰ্বভাৰতীয় অনাতাঁৰ কেন্দ্ৰৰ দ্বাৰা গীতিকাৰ হিচাপে স্বীকৃতি, (১৯৯৬-৯৭)  24(1) 96-973680
 অসমৰ নিৰ্বাচিত কবি হিচাপে বাংলা আৰু ওড়িয়া ভাষালৈ কবিতা অনুবাদ (১৯৯৬,  ২০০৮,  ২০১০)
 দুবাৰকৈ আন্তৰ্জাতিক সমাৰোহত গৱেষণা পত্ৰ পাঠৰ বাবে আমন্ত্ৰণ (গৱেষণা পত্ৰৰ বিষয় আছিল " ভক্তি আন্দোলন আৰু শ্ৰীমন্ত শংকৰদেৱ"  (       -2007) আৰু "ৰামায়ণঃ বিশ্বশান্তি আৰু সম্প্ৰীতি" (    :    -2008))
 হাজোৰ সুৰেণ দাস মহাবিদ্যালয়ত অনুষ্ঠিত ৰাষ্ট্ৰীয় পৰ্যায়ৰ আলোচনা সত্ৰৰ বাবে নিমন্ত্ৰণ
 উত্তৰ-পূব সাহিত্য আৰু সাংস্কৃতিক সন্মিলনৰ দ্বাৰা সন্মানীয় ব্যক্তি হিচাপে স্বীকৃতি

 সামৰণি 
যোগেশ কিশোৰ ফুকনে বৰ্তমানেও সাহিত্য চৰ্চাৰ দিশতো অব্যাহত ৰাখিছে তেখেতৰ কবিতাৰ সন্দৰ্ভত  ভিন্নজনে মত আগবঢ়াইছে এনেধৰণেঃ 

১ ড কৰবী ডেকা হাজৰিকা-  "যোগেশ কিশোৰ ফুকনৰ কবিতাত থকা স্বদেশ-চেতনা আঁৰ কৰি তেওঁৰ শিল্পীসুলভ অনুভূতি বেছিকৈ প্ৰতিভাতহৈ উঠিছে তেওঁৰ প্ৰাণত কবিতাৰ চিৰপ্ৰবাহী স্মৃতি এটি আছে সেয়েহে সহজ কথা একোটাও তেওঁৰ কলমত ব্যঞ্জনাধৰ্মী হৈ উঠে" (অসমীয়া কবিতা, প্ৰথম প্ৰকাশ -১৯৯২)

 ২ ড প্ৰহ্লাদ কুমাৰ বৰুৱা-" সাম্প্ৰতিক মানুহে মানুহৰ ওপৰত আস্থা আৰু বিশ্বাস হেৰুৱাই সংশয়বাদী মানসিকতা এটা গঢ়ি তুলিবলৈ বাধ্য হৈছে ইমান স্পষ্ট নহ'লেও আধুনিক অসমীয়া কবিতাত এই সংশয়বাদ বহু কবিৰ কবিতাত বিদ্যমান এই ক্ষেত্ৰত যোগেশ কিশোৰ ফুকনৰ 'প্ৰতিটো দিনেই ক্ৰান্তিকাল' লেখত লবলগীয়া সৃষ্টি" (কবিতাৰ সৌৰভ, প্ৰথম প্ৰকাশ ১৯৯৬) ৩ ড আনন্দ বৰমুদৈ-"অতি সাম্প্ৰতিকঁকালৰ এগৰাকী উজ্জ্বল সম্ভাৱনা থকা কবি হৈছে যোগেশ কিশোৰ ফুকন ফুকনৰ প্ৰথম কবিতাপুথি 'প্ৰতিটো দিনেই ক্ৰান্তিকাল'ক শেষ কবিতাটোৰ নামেৰে নামকৰণ কৰা হৈছে শিৰোনামটোৱেই কালচেতনাৰ চমৎকাৰ উদাহৰণ" (চিন্তা আৰু চিন্তা-১৯৯৫)   

 ৩ ড আনন্দ বৰমুদৈ-"অতি সাম্প্ৰতিকঁকালৰ এগৰাকী উজ্জ্বল সম্ভাৱনা থকা কবি হৈছে যোগেশ কিশোৰ ফুকন ফুকনৰ প্ৰথম কবিতাপুথি 'প্ৰতিটো দিনেই ক্ৰান্তিকাল'ক শেষ কবিতাটোৰ নামেৰে নামকৰণ কৰা হৈছে শিৰোনামটোৱেই কালচেতনাৰ চমৎকাৰ উদাহৰণ" (চিন্তা আৰু চিন্তা-১৯৯৫)  

৪ ড কুতুবুদ্দিন আহমেদ- "কবি যোগেশ কিশোৰ ফুকনৰ সংকলনত আমি কবি হৃদয়ৰ আকৃতি অনুভৱ কৰিছো ......কবি ফুকনৰ নিজস্ব কাব্যিক বীতি এটিৰ উন্মেষ হৈছে"   (নতুন দৈনিক, ২৮ মে' ৯৫)    

৫ ফণীন্দ্ৰ কুমাৰ দেৱচৌধুৰী-যোগেশ কিশোৰ ফুকনৰ কবিতাৰ শৰীৰত কোনো মেদবাহুল্য অথবা অবসাদ নাই প্ৰতিটো স্তৰকেই যেন একোডাল বিদ্যুৎবাহী তাঁৰ, কটাক্ষ তেওঁৰ ক্ষুৰধাৰ, বাস্তৱৰ নিৰ্মম উন্মোচন অব্যৰ্থ, অপ্ৰথাগত কিছু বিষয় বস্তুক কবিতাৰ ভাষাৰ অন্তৰ্ভুক্ত কৰাৰ ক্ষমতা তেওঁৰ চমকপ্ৰদ" (অকবি কবিৰ ঘৰ,২০০১)  

৬ ' ইছমাইল হুচেইন-''যোগেশ কিশোৰ ফুকনৰ কবিতাৰ যি সূক্ষ্ম ব্যঞ্জনাক্ষম অভিব্যক্তি সমাজ সচেতনতাৰ মাজেৰে প্ৰকাশ পাইছে, তাৰ এক সাহিত্য মূল্য আছে লোক জীৱনৰ ভাষাক কাব্যৰ ভাষাৰূপে প্ৰকাশ কৰিবলৈ গৈ কবি গৰাকীয়ে এগৰাকী নিপুণ কবিৰ পৰিচয় দিব পাৰিছে" (দৈনিক অগ্ৰদূত, ২৩ জুন,১৯৯৬)     

 ৭ ৰিপুঞ্জয় গগৈ-"কবি ফুকনে তেওঁৰ কৌশলী হাতেৰে এনে কেতবোৰ নতুন শব্দ সজ্জাৰে কেতবোৰ নতুন খণ্ডবাক্য লিখিছে- যিবোৰ একোটা 'মিথ'লৈ () পৰিণত হৈছে আকৌ কেতবোৰ পূৰ্ব প্ৰচলিত 'মিথ'ক নতুন কেতবোৰ শব্দৰ স'তে বহুৱাই এক বেলেগ মিথও সৃষ্টি কৰিছে ..... ফুকনৰ কবিতাত আমাৰ লোক সাহিত্যৰ বিভিন্ন গল্প-ঘটনা-কাহিনীৰ যি সুলভ তথা স্বাভাৱিক বিচৰণ তালৈ চাই কবিতাবোৰে যে পাঠকক সহজেই আকৰ্ষণ কৰিব তাক ক'ব পাৰি"   (জনক্ৰান্তি- ২১মে১৫)                       

৮ ড অৰ্চনা পূজাৰী-"অসমীয়া জনমানসত বুঢ়ী আইৰ সাধুৰে বিশেষ স্থান অধিকাৰ কৰি আছে তেজীমলা বুঢ়ী আইৰ সাধুৰ এটি লোকপ্ৰিয় সাধুকথা এই সাধুটিৰ যি মৰ্মস্পৰ্শী আবেদন সিয়ে সকলো সূক্ষ্মদৰ্শীৰে প্ৰাণ স্পৰ্শ কৰে যোগেশ কিশোৰ ফুকনে লিখিলে-"লাউ হৈ লাগি, জৰা হৈ পকি নিজানত তেজীমলাই এপলক জিৰায়"   (অসমীয়া কবিতাৰ বিচাৰ বিশ্লেষণ-২০০০)

    তেওঁ কেইবাটাও সামাজিক আৰু সাহিত্য অনুষ্ঠাৰ সৈতে জড়িত হৈ আছে তেওঁ অসম সাহিত্য সভা, অসম নাট্য সন্মিলন, আমগুৰি জেষ্ঠ্য নাগৰিক সন্মিলনৰ আজীৱন সদস্য শিৱসাগৰ জিলা কবি সন্মিলন, আমগুৰি কবি সন্মিলন, চন্দ্ৰপ্ৰসাদ শইকীয়া কেন্দ্ৰীয় পুথিভঁৰাল আদিৰ সৈতেও যোগেশ কিশোৰ ফুকন জড়িত হৈ আছে ২০২৫ চনত শিৱসাগৰ জিলা সাহিত্য সভাই জিলাৰ সভাপতি হিচাপে নিৰ্বাচিত কৰিছে যোগেশ কিশোৰ ফুকনে বৰ্তমানলৈকে বিশখনৰো অধিক গ্ৰন্থ আৰু আলোচনী সম্পাদনা কৰি সফল সম্পাদক হিচাপে পৰিচিতি লাভ কৰিছে 

তথ্যসূত্ৰ

শ্ৰেণী:অসমীয়া কবি
শ্ৰেণী:অসমীয়া সাহিত্যিক
শ্ৰেণী:জীৱিত ব্যক্তি
শ্ৰেণী:বিশেষ সংশোধনৰ প্ৰয়োজন থকা প্ৰবন্ধ